Beneath the Planet of the Apes
Beneath the Planet of the Apes () je američki science fiction film snimljen 1970. godine u režiji Teda Posta. Predstavlja nastavak popularnog filma Planet of the Apes, odnosno drugi dio originalne serije. Protagonist, čiji lik tumači James Franciscus) je američki astronaut koji iz 20. vijeka, nastojeći slijediti originalnu ekspediciju, završi na Zemlji kojom dvije tisuće godina kasnije dominiraju inteligentni majmuni. Radnja prikazuje kako ga potraga za prethodnikom dovede do podzemne civilizacije u kojoj mutirani ljudi, obdareni telepatijom, štuju atomsku bombu kao božanstvo.

Poticaj za snimanje je prije svega dao izuzetan uspjeh prethodnog filma, ali je produkciju ozbiljno ograničilo to što su glavni glumci i članovi ekipe bili ili nedostupni ili, kao u slučaju Charlotna Hestona (koji se na kraju pojavio tek u cameo ulozi na samom kraju filma) smatrali da nastavak nema smisla. U novom filmu su zato važnu ulogu imali sporedni likovi iz prethodnika, kao što je nijema i (oskudna odjevena) ljudska djevojka Nova (koju je ponovno glumila Linda Harrison, ali je na scenario izuzetno uticalo i antimilitarističko raspoloženje izazvano tada aktualnim vijetnamskim ratom. Ono se odrazilo i na izuzetno mračan ton, koji je kulminirao u apokaliptičkoj završnici koja je trebala označiti konačni kraj serije. Iako su kritike bile daleko lošije od originala, film je svejedno postigao komercijalni uspjeh te potakao snimanje još tri nastavka.

Beneath the Planet of the Apes je 2008. bio jedna od inspiracija tvorcima popularne video-igre Fallout 3 gdje se također pojavljuje postapokaliptični kult koje štuje atomsku bombu.

Uloge

 James Franciscus ... Brent
 David Watson ... Cornelius
 Kim Hunter ... Zira
 Maurice Evans ... Dr. Zaius
 Linda Harrison ... Nova
 Paul Richards ... Mendez
 Natalie Trundy ... Albina
 Jeff Corey ... Caspay
 Gregory Sierra ... Verger
 Victor Buono ... Adiposo (naveden kao Fat Man)
 Don Pedro Colley ... Ongaro (naveden kao Negro)
 James Gregory ... General Ursus
 Charlton Heston ... Taylor
 Tod Andrews ... Skipper
 Thomas Gomez ... Minister
 Roddy McDowall ... Cornelius (nenaveden na špici, arhivske snimke iz Planet of the Apes)
 Paul Frees (nenaveden na špici, narator)

Izvori

Vanjske veze
 
 
 
 

Američki filmovi
SF-filmovi
Akcije (filmovi)
Ratni filmovi
Post-apokaliptični filmovi
Planet of the Apes